
ПРАВИЛА 
ЗА ДОСТЪП В СГРАДАТА И ДВОРНОТО ПРОСТРАНСТВО НА ДГ „СЛЪНЦЕ“ 
ЗА УЧЕБНАТА 2026/2027 ГОД. 
 
 
 
 
 
 
 
 
 
 
 
 
 
 
 




 
Чл. 1. В Правилата за безопасност и ограничаване на достъпа в детската градина се определят правата и задълженията на работещите в детската градина, родители и други посетители, както и се урежда организацията на дейността им съобразно особеностите на детската градина. 
 
Чл. 2. С оглед осигуряване на безопасност за децата се забранява: 
1. преминаването на граждани през дворовете на детската градина ;
 2. разхождането на домашни любимци и/или други животни;
 3. влизането и паркирането на автомобили. 
 
Чл. 3. (1) По изключение в дворовете на детската градина могат да спират автомобили, осъществяващи разтоварна дейност за нуждите на градината (доставяне на хранителни продукти, хигиенни материали, пясък и материали за предстоящ ремонт и др.). 
(2) При осъществяване на ремонтни дейности се издава специална заповед на директора за спирането на автомобили и достъпа на лица, извършващи ремонтните дейности. 
 
Чл. 4. В извън работно време и почивни дни се заключват входовете на детската градина. 
 
Чл. 5. В детската градина и съставните и бази се осъществява пропускателен режим за външни лица само през централния вход, както следва: 
1. В специален преномериран и прошнурован дневник срещу представяне на документ, удостоверяващ самоличност, се отбелязват трите имена на посетителите, лицето при което отиват, часа на влизане и номера на оборотния пропуск, който се връчва на посетителя.  
2. При напускане на сградата пропуска се връща, като в дневника се отбелязва часа на излизане. 
3. Прави се проверка на посетителя, както и неговия багаж за притежаване на оръжие и други опасни вещества и предмети. 
4. Не се допуска внасянето на обемисти предмети и вещи, освен с разрешение на директора на детската градина. 
 
Чл. 6. Ръководителите на допълнителни дейности в детската градина; лица, осъществяващи развлекателни дейности за децата и други, които имат служебни ангажименти в детската градина се запознават с правилата за достъп и безопасност и се задължават да ги спазват стриктно. 
 
Чл. 7. (1). Родителите на децата имат право на достъп до съблекалнята на детската група. 
(2) Родителите на децата нямат право на достъп до останалите помещения. 
(3) Родителите на децата могат да посещават и други помещения по изключение, в случаите на организирани празници, развлечения и други дейности за децата с участието на родители и/или родителски срещи. 
 
Чл. 8. Работещите в детската градина и родителите на децата се запознават с правилата срещу подпис и се задължават да ги спазват.  
 
Чл. 9. Учителите на детските групи се задължават да поставят Правилата на достъпно място, за информация на всички родители и посетители на детската градина. 
  
Чл. 10. Директорът на детската градина координира, контролира и носи отговорност за прилагането на правилата. 
Чл. 11. Директорът на ДГ „Слънце“ се задължава да публикува Правилата на сайта на детската градина. 
Чл. 12. Правилата за достъпа в сградата и дворното пространство на ДГ „Слънце“  и са изготвени в съответствие с нормативната уредба в образованието и с Правилника за дейността на същата детска градина. 

